CELEX: 22011D0073
Language: ro
Date: 2011-07-01 00:00:00
Title: Decizia nr. 73/2011 a Comitetului mixt al SEE din 1 iulie 2011 de modificare a anexei II (Reglementări tehnice, standarde, încercări și certificare) la Acordul privind SEE

6.10.2011   
            
            
               RO
            
            
               Jurnalul Oficial al Uniunii Europene
            
            
               L 262/30
            
         DECIZIA NR. 73/2011 A COMITETULUI MIXT AL SEE
   din 1 iulie 2011
   de modificare a anexei II (Reglementări tehnice, standarde, încercări și certificare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa II la acord a fost modificată prin Decizia nr. 33/2011 a Comitetului mixt al SEE din 1 aprilie 2011 (1).
            
         
               (2)
            
            
               Directiva 2010/74/UE a Comisiei din 9 noiembrie 2010 de modificare a Directivei 98/8/CE a Parlamentului European și a Consiliului pentru a extinde includerea în anexa I la directivă a substanței active dioxid de carbon la tipul de produs 18 (2) trebuie încorporată în acord.
            
         
               (3)
            
            
               Decizia 2010/571/UE a Comisiei din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (3), astfel cum a fost rectificată prin JO L 254, 29.9.2010, p. 48, trebuie încorporată în acord.
            
         
               (4)
            
            
               Decizia 2010/675/UE a Comisiei din 8 noiembrie 2010 privind neincluderea anumitor substanțe în anexa I, IA sau IB la Directiva 98/8/CE a Parlamentului European și a Consiliului privind comercializarea produselor biocide (4) trebuie încorporată în acord,
            
         ADOPTĂ PREZENTA DECIZIE:
   Articolul 1
   În anexa II la acord, capitolul XV se modifică după cum urmează:
   
               1.
            
            
               La punctul 12n (Directiva 98/8/CE a Parlamentului European și a Consiliului), se adaugă următoarea liniuță:
               
                           „—
                        
                        
                           
                              32010 L 0074: Directiva 2010/74/UE a Comisiei din 9 noiembrie 2010 (JO L 292, 10.11.2010, p. 36).”
                        
                     
         
               2.
            
            
               La punctul 12q (Directiva 2002/95/CE a Parlamentului European și a Consiliului), se adaugă următoarea liniuță:
               
                           „—
                        
                        
                           
                              32010 D 0571: Decizia 2010/571/UE a Comisiei din 24 septembrie 2010 (JO L 251, 25.9.2010, p. 28), astfel cum a fost rectificată prin JO L 254, 29.9.2010, p. 48.”
                        
                     
         
               3.
            
            
               După punctul 12zx (Decizia 2010/226/UE a Comisiei), se introduce următorul punct:
               
                           „12zy.
                        
                        
                           
                              32010 D 0675: Decizia 2010/675/UE a Comisiei din 8 noiembrie 2010 privind neincluderea anumitor substanțe în anexa I, IA sau IB la Directiva 98/8/CE a Parlamentului European și a Consiliului privind comercializarea produselor biocide (JO L 291, 9.11.2010, p. 47).”
                        
                     
         Articolul 2
   Textele Directivei 2010/74/UE și ale Deciziilor 2010/571/UE, astfel cum a fost rectificată prin JO L 254, 29.9.2010, p. 48, și 2010/675/UE, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 2 iulie 2011, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (5).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 1 iulie 2011.
      
         
            Pentru Comitetul mixt al SEE
         
         
            Președintele
         
         Kurt JÄGER
      
   
   
      (1)  JO L 171, 30.6.2011, p. 33.
   
      (2)  JO L 292, 10.11.2010, p. 36.
   
      (3)  JO L 251, 25.9.2010, p. 28.
   
      (4)  JO L 291, 9.11.2010, p. 47.
   
      (5)  Nu au fost semnalate obligații constituționale.